burgasdotpro/wikipedia huggingface dataset:
Prsteň čistoty

Prsteň čistoty alebo prsteň cudnosti (po angl. "purity ring" alebo "chastity ring") je označenie symbolu v podobe prsteňa, ktorý začali používať v 90. rokoch 20. storočia mladí evanjelikáli v USA a neskôr sa začal šíriť aj do ďalších kresťanských skupín a krajín, najmä anglofónneho sveta. Jeho nosením dávajú mladí ľudia najavo rozhodnutie rešpektovať kresťanské učenie o sexualite a zotrvať až do manželstva v celibáte. 
Prsteň sa obvykle nosí na ľavej ruke, často na prste, kde sa nosí snubný prsteň (aj keď to nie je pravidlom). Neexistuje žiaden jednotný vzhľad prsteňa, obvykle nesie symbol kríža, alebo niekoľko krížov či stručný nápis typu "Love waits" prípadne biblický citát. Môže byť i úlomok diamantu alebo iného drahého kameňa.
Prsteň čistoty prezentuje aj americká kontroverzná organizácia Silver Ring Thing, ktorá rozšírila svoju iniciatívu zo Spojených štátov do Veľkej Británie. Organizácia odmieta antikoncepciu, ktorú považuje za nebezpečne nespoľahlivú. 
Problémy s prsteňom.
Nosenie prsteňa cudnosti môže byť v niektorých krajinách za určitých okolností problematické. V Spojenom kráľovstve vzbudil veľkú pozornosť prípad Lydie Playfootovej, ktorej jej škola ("Millais School in Horsham", West Sussex) pod hrozbou vylúčenia zakázala prsteň nosiť, pretože podľa nej narušuje jednotnú politiku školskej uniformy (ku ktorej škola vo všeobecnosti zakazuje nosiť akékoľvek šperky okrem jedného páru náušníc ), pričom jeho nosenie nepredstavuje nevyhnutnú súčasť náboženských povinností (na rozdiel od náramkov, ktoré toleruje sikhským dievčatám, a šatkám, ktoré toleruje moslimkám). Nebol to jediný prípad v Spojenom kráľovstve, na rozdiel od iných však dievča a jej rodina argumentáciu školy odmietli a označili jej postup za nezákonný a porušujúci Lydiine náboženské práva. Lydia síce pre hrozbu vylúčením prestala prsteň nosiť, vzniesla však proti svojej škole žalobu pre diskrimináciu kresťanov. V júni 2007 sa prípadom začal zaoberať Najvyšší britský súd. Lydia získala spomínaný prsteň od organizácie Silver Ring Thing.Tento prsteň prísne zakazuje používanie Marihuany a iných podobných látok.
Timur

Timur môže byť:
Papa Roach

Papa Roach je americká rocková skupina z Vacaville v Kalifornii. Skupina hrá nu metal, s prvkami grungeu a alternatívneho rocku.
Názov Papa Roach sa dá do slovenčiny voľne preložiť ako Otec šváb. Tento názov pochádza z prezývky nevlastného deda Jacobyho Shaddixa Howarda Williama Roatcha, ktorého kamaráti prezývali Papa Roach. Roatch v roku 1996 spáchal samovraždu a kapela mu venovala pieseň „Roses On My Grave“.
Piesne od Papa Roach sú často používané vo filmoch, seriáloch, reláciách a PC hrách. Napríklad piesne „Blood Brothers“ a „Last Resort“ boli použité vo filme The One (Jediný), pieseň „Blood“ vo filme "Saw II". Taktiež niektoré ich piesne bývajú použité ako titulné piesne rôznych wrestlingových relácií. Okrem iného sa časť ich piesne „Getting away with murder“ objavila v jednej časti seriálu "".
História.
Skupina Papa Roach vznikla v roku 1993, keď sa Jacoby Shaddix a Dave Buckner stretli na školskom ihrisku a začali sa spolu rozprávať o hudbe. Neskôr sa rozhodli,že si založia skupinu. Potom sa k nim pridali ich kamaráti Will James a Alan Dan Pease. Neskôr sa k nim pridal Jerry Horton. Neskôr sa však rozdelili, pretože každý išiel na inú školu. Po nejakom čase sa opäť stretli a hrávali v Daveovej garáži.
V roku 1994 vznikol ich prvý album "Potatoes for Christmas". Davida Bucknera na chvíľu nahradil Ryan Brown, pretože Buckner odišiel do Seattlu študovať umenie. O rok nahrali album Caca Bonita. Za ten čas sa David Buckner vrátil. Will James ale musel odísť a nahradil ho Tobin Esperance.
V roku 1997 nahrali svoj prvý album v plnej dĺžke nazvaný "Old Friends from Young Years". V roku 1998 nahrali album "5 Tracks Deep". Dostali sa do pozornosti spoločnosti Warner Bros., ktorý im financoval vydanie ich demo CD. Nakoniec ale Warner Brothers odmietli podpísať s nimi zmluvu.
O rok vydali ďalší album "Let 'Em Know". Krátko nato Jacoby Shaddix uzavrel so spoločnosťou Dreamworks Records nahrávací kontrakt. V ich réžii vydali v roku 2000 album "Infest", ktorý bol veľmi úspešný. Bol trikrát platinovo ohodnotený a pieseň z tohto albumu „Last Resort“ sa stala hitom. Potom, v roku 2002 nahrali album "lovehatetragedy". V roku 2003 nahrali album "Dancing In the Ashes", ktorý bol však premenovaný na "Getting Away With Murder". Predalo sa ho viac ako milión kusov a bol platinovo ocenený. V roku 2006 nahrali ďalší album a volá sa "Paramour Sessions". Dňa 24. marca 2009 skupina vydala svoj šiesty štúdiový album "Metamorphosis". Z neho boli vydaná tri single: „Lifeline“, „Hollywood Whore“ a „I Almost Told You That I Loved You“. Dňa 31. augusta 2010 vydali svoj zatiaľ posledný štúdiový alnum "Time for Annihilation".
International Women’s Open 2007

International Women’s Open 2007 bol tenisový turnaj okruhu WTA, ktorý sa konal v anglickom Eastbourne od 18. júna do 23. júna 2007. Vyhrala ho Justine Heninová, ktorá vo finále porazila druhú najvyššie nasadenú Amélie Mauresmovú 7-5, 6-7, 7-6. Bol to jej 34. titul na okruhu WTA.
Dvojhry.
Nasadenie.
V zozname sú nasadené hráčky. V zátvorkách je kolo, v ktorom vypadli.
Štvorhry.
Nasadenie.
V zozname sú nasadené páry. V zátvorkách je kolo, v ktorom vypadli.
Kvalifikácia dvojhry.
Štyri hráčky, ktoré sa kvalifikovali do hlavnej súťaže:
Nasadenie.
V zozname sú nasadené hráčky. V zátvorkách je kolo, v ktorom vypadli.
Timur Chán

Timur Chán alebo Tímúr Chán alebo Temür Chán môže byť:
AEGON International

AEGON International je ženský tenisový turnaj kategórie WTA Premier Tournaments na okruhu WTA, ktorý sa koná v anglickom Eastbourne. Hrá sa na trávnatom povrchu od roku 1974. Turnaj bol v minulosti známy pod názvami Hastings Direct International Championships a International Women's Open. Rekord v počte víťazstiev v dvojhre drží Martina Navrátilová s 11 titulmi.
Giacomo Carissimi

Giacomo Carissimi "(čítaj: džakomo karisimi)" (pokrstený 18. apríl 1605, Marino, Taliansko – † 12. január 1674, Rím), bol taliansky hudobný skladateľ raného baroka. Nazýva sa otcom oratória.
Život.
Jeho životopis je chudobný na prevratné udalosti. Presný dátum narodenia nie je známy, udáva sa dátum krstu 18. apríl 1605. Narodil sa v rodine debnára v dedinke Marino, neďaleko Ríma. Pravdepodobne získal základné hudobné vzdelanie ako spevák v chrámovom zbore. Existujú doklady o tom, že v roku 1623 spieval v chráme v Tivoli, kde sa o dva roky neskôr stal organistom.
Ako dvadsaťročný sa stal kapelníkom v chráme sv. Rufina v Assisi a v roku 1628 dosiahol už významné postavenie v Ríme ako kapelník chrámu sv. Apollinára, ktorý patril Collegiu Germanicu. Navzdory lákavým ponukám (napr. prevziať miesto kapelníka v chráme sv. Marka v Benátkach po smrti Claudia Monteverdiho v roku 1643 alebo miesto maestra na dvore cisárovho syna Leopolda Wilhelma v Bruseli) zostal Rímu a tomuto chrámu verný po celý život. V roku 1637 bol vysvätený na kňaza a zrejme nikdy neprekročil hranice Talianska. V rokoch 1655 a 1656 bol menovaný ako maestro di cappella del concerto di camera na dvore kráľovnej Kristíny Švédskej, ktorá v tom čase žila v Ríme po svojej abdikácii.
Bol vychýrený ako znamenitý hudobný pedagóg. Medzi jeho žiakov patrili Marc-Antoine Charpentier, Johann Kaspar Kerll, Christoph Bemhard a zrejme aj Johann Philipp Krieger. Nepatril medzi chudobných hudobníkov. Jeho dielo bolo vždy patrične honorované. Zomrel v Ríme 12. januára 1674 ako relatívne veľmi bohatý muž.
Význam.
Carissimi, ako pokračovateľ v diele Monteverdiho, má významný podiel na rozvoji recitatívu. Zavŕšil aj vývoj madrigalov, typickej formy hudobnej renesancie, ktoré sa jeho pričinením transformovali do tvaru koncertnej kantáty.
Najviac však skladateľa preslávila forma oratória. Carissimi sa často nazýva otcom oratória, pretože bol prvým významným skladateľom tejto hudobnej formy tak typickej pre celé barokové obdobie. Svojimi dielami ako je Jefta alebo Jonáš stanovil formálne pravidlá, ktoré takmer dve storočia rešpektovali nielen barokoví skladatelia, ale aj skladatelia obdobia klasicizmu. Zásluhou Carissimiho dostala táto hudobná forma aj svoje meno. Prvé skladby tohto druhu uviedli totiž skladatelia Giacomo Carissimi a Emilio de' Cavalieri v oratóriu (modlitebni) chrámu sv. Marcella v Ríme.
Dielo.
Pretože prevažná väčšina autografov Carissimových diel sa nezachovala a skladby sú známe len z dobových opisov, pre hudobných vedcov predstavuje značný problém rozlíšiť skutočné autorstvo skladieb, ktoré sa pripisujú Carissimovi. Pre laika je už asi menej podstatné, o aký druh žánru ide, keďže často je ťažké rozlíšiť rozľahlejšie moteto od oratória.
Jeho dielo obsahuje:
Temür

Temür (v klasickej mongolčine "železo") môže byť:
Mogul

Mogul môže byť:
Game Maker Language

Game Maker Language (GML) je skriptovací, objektovo-orientovaný programovací jazyk určený pre použitie v programe vytvorenom s cieľom vytvárať hry – Game Maker.
Existuje aj verzia G-java API, poskytujúca java vývojárom funkcie GML jazyka. Pôvodne ho (jazyk GML) vytvoril Mark Overmars ako základný jazyk programu Game Maker a je kompatibilný s jeho prostredím "drag-and-drop" (ťahaj a polož), ktoré používa rovnakú syntax.
Z drag-and-drop prostredia vyplýva objektovosť jazyka. Nepoužívajú sa pojmy ako "trieda" či "objekt", preferujú sa pojmy "objekt" a "inštancia".
Jazyk je syntaxou podobný C (programovací jazyk). Neobsahuje makrá. Nemá striktnú formu písania. Je veľmi podobný ostatným jazykom, jeho výhodou je, že každý môže použiť svoje zvyky z iných jazykov, napr. použitie "and" namiesto "&amp;&amp;", "!=" a "not", použitie zložených zátvoriek a i. Nepoužívajú sa veľké písmená, ale rozlišuje ich.
Rozšírenia.
Game Maker podporuje od verzie 7.0 "mechanizmus rozšírení". Rozšírenia je možné vytvárať (v jazyku GML) a zdieľať s ostatnými používateľmi na oficiálnych stránkach autora, alebo si ich tam zdarma stiahnuť. Často to bývajú rozšírenia nejakého miesta, pre určitý typ hier, napr. hra viac hráčov, vykresľovanie zložitých útvarov atď. Každá akcia/funkcia je skript v jazyku GML, ktorý môže užívateľ použiť vo vytváranej hre. Game Maker obshauje predvolený súbor knižníc (vstavaných rozšírení) obsahujúcich bežne používané akcie, ako napr. funkcie pre vykresľovanie, matematiku, prácu so súbormi a i.
Pre vytvorenie rozšírenia je možné použiť Extension Maker .
Syntax.
GML má syntax veľmi podobnú ostatným jazykom (C) a tak je jednoduché si na ňu zvyknúť. Pre zoznam knižníc, ktoré Game Maker obsahuje, stačí stlačiť F1 a zobrazí sa pomocné okno.
Nerozkazuje ani v použití { a } či ;.
je to isté ako
tiež ako
Operátory.
GML používa všetky bežné logické aj matematické operátory. Používa napríklad xor, or, ale pochopí aj &amp;&amp;.
je to isté ako
je v edícií Game Makera Studio to isté ako
Premenné.
Game Maker automaticky alokuje pamäť pre všetky premenné, ktoré sú použité/deklarované. Nie je potrebné ich ani deklarovať, stačí im rovno priradiť hodnotu. Inicializácia na určitú hodnotu pri deklarovaní sa dá nastaviť v rámci programu, pôvodná hodnota je 0. Používa typy Integer (aj keď má rozsah reálneho čísla), String a n-rozmerné polia. Vo forme objektov je možné používať aj vysoko-objektové typy ako mapy, zoznamy... Obsahuje aj vstavané konštanty, ako napr. pi (3.14). Každý objekt má tiež istú sadu premenných, ako napr. x (koordináty objektu v sústave x) atď.
Premenné môžu byť globálne (použiteľné v celom programe), alebo lokálne (len v danom objekte).
Použitie mriežky:
Cykly.
GML má vstavanú väčšinu bežných cyklov. Obsahuje aj jedinečný cyklus repeat. Chýba mu však často používaný for each. For each však ako dodatočný skript vytvoril jeden z používateľov a je možné ho stiahnuť na fórach YoYo Games.
Použitie vetvenia with. Ako objekt sa môže použiť all, self, noone, meno objektu atď.:
Použitie vetvenia switch:
Príklady kódu.
Gravitačný systém v 3D hre:
Klasický pohybový systém v 3D hre:
Skript na náhodnú farbu:
Skript na demoverziu hry:
Birmingham (Alabama)

Birmingham je najväčšie mesto v americkom štáte Alabama a sídlo okresu Jefferson County. Má rozlohu 393,5 km² a žije tu vyše 212-tisíc obyvateľov (2010), v metropolitnej oblasti okolo 1,18 milióna.
Oberschleißheim

Oberschleißheim je prímestská obec na sever od Mníchova. Je zároveň súčasťou väčšieho zoskupenia dedín Badersfeld, Hochmutting, Kreuzstraße, Lustheim, Mallertshofen, Mittenheim a Neuherberg.
Turistické ciele.
O Oberschleißheime je prvá zmienka z roku 785 kedy sa spomína pod názvom "Slivesheim". 1616–23 nechal Maximilián I. postaviť Starý zámok (Altes Schloss). Od roku 1701 do 1726 bol na príkaz kniežaťa menom Max Emanuel postavený Nový zámok (das Neue Schloss) a zámok Lustheim.
V roku 1912 tu bolo postavené letisko, ktoré funguje podnes a na jeho pozemku je čiastočne letecké múzeum Oberschleißheim.
Lopušná

Lopušná môže byť:
Edison

Edison môže byť:
Edison (New Jersey)

Edison je mesto v americkom štáte New Jersey v okrese Middlesex County. Má rozlohu 79,4 km² a žije tu približne 100-tisíc obyvateľov. Edison je piate najväčšie mesto v New Jersey a je súčasťou metropolitnej oblasti Greater New York.
Lopušná (prítok Zázrivej)

Lopušná je potok v dolnom Turci, v severozápadnej časti okresu Martin. Je to ľavostranný prítok Zázrivej, meria 2,8 km a je tokom V. rádu.
Prameň.
Tečie v Malej Fatre, pramení v podcelku Lúčanská Fatra, v časti Lúčanské Veterné hole, na severovýchodnom svahu Zázrivej (1 394,2 m n. m.) v nadmorskej výške približne 1 220 m n. m. 
Opis toku.
V pramennej oblasti tečie sprvu na severovýchod, oblúkom sa stáča východojuhovýchodným smerom a priberá pravostranný prítok zo severného svahu Prostredného grúňa (1 100,0 m n. m.). Na dolnom toku už pokračuje juhovýchodným smerom, preteká Lopušnou dolinou, podteká cestu vedúcu na Martinské hole a zľava priberá prítok z juhovýchodného svahu Krivej (1 140,6 m n. m.). Na juhozápadnom svahu vrchu Ráztoky (909,5 m n. m.), v blízkosti poľovníckej chaty, sa na katastrálnom území mesta Martin vlieva v nadmorskej výške cca 720 m n. m. do Zázrivej.
Lopušná dolina

Lopušná dolina môže byť:
White Plains (New York)

White Plains je mesto v americkom štáte New York v okrese Westchester County asi východe od Hudson River a severozápadne od Long Island Sound. Má rozlohu a žije tu 53-tisíc obyvateľov (2000).
Union

Union môže byť:
Union (New Jersey)

Union je názov viacerých sídiel v New Jersey:
Union (Union County, New Jersey)

Union je sídlo v okrese Union County v americkom štáte New Jersey. Podľa sčítania z roku 2000 tu žilo 54 405 obyvateľov. Mesto je súčasťou metropolitnej oblasti Greater New York.
Altajské jazyky

Altajské jazyky sú zavrhnutá teoretická jazyková rodina, ktorá je rozšírená najmä v Ázii. Táto teória vznikla v 18. stor., počas začiatkov historickej lingvistiky. S rozvojom tejto disciplíny však bola vyvrátená aj jej najzákladnejšia forma, tzv. mikro-altajské jazyky, ktorá konštatuje existenciu spoločného predka výhradne turkických a mongolských jazykov. Dnes sa podobnosti medzi týmito jazykmi pripisujú jazykovému zväzu, teda nekoršiemu vzájomnému vplyvu. 
Dnes sa s teóriou možno stretnúť v krajinách, kde sa z politických dôvodov moderný výskum v tejto oblasti ignoruje. Hlavne v Turecku a Číne.
Delí sa na tieto vetvy:
Ojedinele sa do tejto rodiny jazykov zaraďujú aj japonsko-rjúkjúske jazyky, kórejčina, ainčina alebo iné jazyky. 
Altajské jazyky boli tiež klasifikované ako súčasť nedokázaných jazykových makrorodín ako uralsko-altajské jazyky (spojenie altajských a ugrofínskych jazykov), eurázijské jazyky alebo nostrické jazyky.
Annandale (Virgínia)

Annandale je mesto vo Fairfax County v americkom štáte Virgínia. Podľa údajov z roku 2000 je počet obyvateľov 54 994.
Avunkulát

Avunkulát je systém, v ktorom sa matkin brat (ujec) považuje za najbližšieho mužského príbuzného danej osoby (synovca), a v ktorom je matkin brat zodpovedný za výchovu tohto synovca a tento synovec potom obyčajne dedí jeho majetok a jeho spoločenské postavenie (je jeho následník). Takýto systém sa vyskytuje najmä v matrilineárnych (matriarchálnych) systémoch nástupníctva.
Warren

Warren môže byť:
4. symfónia (Brahms)

Symfónia č. 4 e-mol, Op. 98 je dielo nemeckého skladateľa Johannesa Brahmsa.
Skladateľ začal na svojej poslednej symfónií pracovať v roku 1884, rok po dokončení svojej tretej symfónie, a dokončil ju v roku 1885. Prevažná časť diela (podobne je tomu i u ďalších veľkých Brahmsových diel) vznikla v Alpách, ktoré pôsobili blahodarne a inšpiratívne na skladateľovu dušu. V korešpondencii svojmu priateľovi Hansovi von Bülow dielo prirovnal k trpkým nedozretým alpským čerešniam. V inej časti korešpondrencie vyhlásil: "Mám tu trochu medziaktovej hudby, čomu sa súhrnne zvyčajne hovorí symfónia". Za čiernym humorom typickým pre Brahmsa sa však skrývala najmä obava z prijatia nového diela. Tá sa ale ukázala ako neopodstatnená. Na premiére v októbri 1885 v Mainingen symfónia pod dirigentským vedením samotného Brahmsa zaznamenala veľký úspech. 
Brahmsova posledná symfónia je sebareflexívne dielo odrážajúce hlbiny skladateľovej duše, a jeho názory na život a hudbu. Predstavuje akýsi ostrov sústredenia a hĺbavosti v dobe, kedy boli symfonické diela namierené skôr extrovertne. Je zároveň akousi obhajobou Brahmsovej tvorby a nie náhodou je jeho silnou stránkou vynikajúce formálne spracovanie. Dielo sa vyznačuje zvláštnou atmosférou, z ktorej na poslucháča dýcha veľký pokoj a životná múdrosť. 
Symfónia má štyri vety:
Zloženie orchestra: 2 flauty, pikola, 2 hoboje, 2 klarinety, 2 fagoty, kontrafagot, štyri lesné rohy, 2 trúbky, 3 pozauny, tympany, triangel a sláčikové nástroje (1. a 2. husle, violy, violončelá, kontrabasy). Typická dĺžka skladby je približne 40 minút.
Symfóniu otvára hlavná téma založená na terciových intervaloch a po nej vedľajšia téma. Prevedenie je krátkšie, než je zvykom, ale bohaté. V repríze je hlavná téma uvedená do meditatívnej polohy. Celá veta je dramatická a navodzuje dojem nespokojnosti a hľadania. Druhá veta "Andante moderato" patrí medzi najkrajšie skladateľové melódie. Vetu otvárajú lesné rohy melancholickou fanfárou, po ktorej ju v umiernenom duchu opakujú klarinety a fagoty. Až v polovici veci preberú dominantnú úlohy sláčiky s dojímavou melódiou vo vysokej polohe. Melancholické časti vety vyvažuje krátke dramatické tutti, ktoré sa objavuje viackrát počas svety. Tú nakoniec uzatvára výrazná fanfára, ktorá ale doznieva až do pokojného úplného ticha. Tretia veta je najživšou časťou celej symfónie. Má tanečný charakter a bola veľmi populárna už za Brahmsovho života. V tejto vete ako jedinej z celého diela sa uplatňuje triangel. Štvrtá veta je úplne iného charakteru – nemá nič zo spontánnosti tretej vety a je až filozoficky založená. Brahms v nej veľmi netradične využil starú barokovú formu "chaconna", čo je variácia nad nemenným basovým sprievodom. Veta obsahuje tridsať variácií ale zároveň má i prvky sonátovej formy. Posledná variácia vedie k zakončeniu, ktoré pripomína naliehavosť a pátos z úvodu diela. Touto náročnou a formálne dokonalou vetou Brahms príznačne zakončil svoju symfonickú tvorbu. 
Štvrtá symfónia je považovaná za skladateľovo "opus magnum" a patrí medzi najváženejšie diela svetovej symfonickej tvorby.
Sam Warburg

Sam Warburg (* 29. apríl 1983, Sacramento, Kalifornia, USA) je americký profesionálny tenista.
Klast

Klast (z gr. "klastó" - "zlomený", "prasknutý") je termín označujúci úlomok horniny akejkoľvek veľkosti, či už obliak, pieskové alebo prachové zrno, úlomok schránky organizmu (takéto úlomky sa niekedy nazývajú aj "bioklasty") a pod. Podľa pôvodu sa označujú ako:
Allegro (softvér)

Allegro je open source knižnica pre tvorbu video hier, ktorá má implementovanú podporu pre základnú 2D grafiku, manipuláciu s obrázkami, textový výstup, zvukový výstup, vstup a časovače (ako aj ďalšie rutiny pre matice s pevnými a pohyblivými rádovými čiarkami), Unicode reťazce, MIDI sekvencie, prístup k súborovému systému, prácu so súbormi, dátové súbory a pre 3D grafiku. Allegro je akronym frázy Atari Low-Level Game Routines, čo vo voľnom slovenskom preklade znamená "Nízkoúrovňové herné rutiny pre Atari".
História.
Allegro napísal Shawn Hargreaves pre Atari začiatkom 90. rokov. Keď zistil, že táto platforma upadá, tak prepísal Allegro na Borland C++ a DJGPP kompilátory v roku 1995. Podpora pre Borland C++ bola zanechaná vo verzií 2.0, takže jediným podporovaným kompilátorom zostalo DJGPP. Shawn Hargreaves už nepracuje na vývoji tejto knižnice.
Od verzie 4.0 dokáže knižnica pracovať s operačnými systémami DOS, Microsoft Windows, BeOS, Mac OS X a systémoch založených na Unixe. Je napísaná v programovacom jazyku C.
Rozšírenia.
Komunita užívateľov Allegra prispela viacerými doplňujúcimi knižnicami, ktoré riešili napríklad pohyb máp, import a export rôznych typov súborov. Rozšírenia sú zamerané najmä na prácu s novšími formátmi ako napríklad obrázkové PNG, GIF, JPEG, audiovizuálne MPEG video, hudobné Ogg, MP3, IT, S3M, XM, textové TTF a ďalšie. 
Niektoré rozšírenia spájajú Allegro s inými programovacími jazykmi ako je napríklad Python, Perl, Scheme, C Sharp a iné.
Allegro je možné spojiť aj s OpenGL použitím knižnice AllegroGL. Verzia Allegro 5 už túto možnosť priamo podporuje.
Allegro

Allegro môže byť:
Centericq

Centericq je konzolový ICQ klient, ktorý podporuje viacero protokolov, z najznámejších ICQ, Yahoo!, AOL Instant MessengerwAIM, MSN, IRC, XMPP (Jabber, LiveJournal), Gadu-Gadu.
Umožňuje posielať, prijímať a preposielať správy, URL adresy, SMS-ky, je možné nastaviť si RSS a omnoho viac. Pracuje pod Linuxom, FreeBSD, NetBSD, OpenBSD, Solaris, ale aj pod Windows a Mac OS X/Darwin.
Centericq vyvíja Konstantin Klyagin, program je licencovaný pod GNU/GPL licenciou.
BMP (formát)

.BMP alebo .DIB (device-independent bitmap) je formát obrázku uloženého v počítači. Tento formát sa používa hlavne v operačných systémoch Microsoft Windows a OS/2. Je to veľmi jednoduchý, nekomprimovaný (podporuje kompresiu, táto sa však prakticky nepoužíva) a bezstratový formát. 
Existuje viacero typov bitmáp, líšiacich sa svojou farebnou hĺbkou: 2 farby (1-bitová), 16 farieb (4-bitová), 256 farieb (8-bitová), 65 536 farieb (16-bitová) alebo 16,7 milióna farieb (24-bitová) (každý bit reprezentuje počet bitov pamäte potrebných na uchovanie informácie o farbe jedného pixelu). 8-bitové obrázky môžu byť použité aj v čiernobielom (grayscale) formáte. 
Alfa kanál pre priesvitnosť môže byť uložený v ďalšom súbore, ktorý je podobný 8-bitovej bitmape. 32-bitová verzia zahŕňa v sebe aj alfa kanál. Bola predstavená v operačnom systéme Windows XP, kde ju vidno napríklad pri štarte systému.
Veľkosť bitmapy závisí od šírky a výšky obrázku a farebnej hĺbky:
Veľkosť bitmapy: (v bajtoch) formula_1, 
kde šírka a výška sú šírka a výška obrázku, n je farebná hĺbka v bitoch. Číslo 54 symbolizuje hlavičkovú informáciu bitmapy.
Bubeník

Bubeník je osoba, ktorá hrá na bubny. Môže byť členom hudobnej skupiny, môže hrať rôzne hudobné žánre – rock, metal, alebo aj jazz. V histórii hrali bubeníci dôležitú rolu počas vojenských konfliktov.
Zoznam bubeníkov

Toto je zoznam bubeníkov, hlavne zo žánrov metal, rock a jazz, pop-punk.
Kiss

Kiss môže byť:
Osoby.
Pozri aj:
Zoznam jazzových gitaristov

Toto je zoznam jazzových gitaristov.
Wes Montgomery

John Leslie „Wes“ Montgomery (* 6. marec 1923, Indianapolis, Indiana, USA – † 15. jún 1968, Indianapolis, Indiana, USA ) bol afroamerický džezový hudobník, gitarista a starý otec herca Anthonyho Montgomeryho.
Springfield (Virgínia)

Springfield je mesto vo Fairfax County v americkom štáte Virgínia. Podľa údajov z roku 2000 je počet obyvateľov 30 417.
Springfield

Springfield môže byť:
Ewing

Ewing môže byť:
Ewing (New Jersey)

Ewing je sídlo v americkom štáte New Jersey v okrese Mercer County. Má rozlohu 40,4 km² a žije tu 35 707 obyvateľov podľa sčítania v roku 2000, podľa odhadu z roku 2007 tu žije 37 237 obyvateľov. Patrí medzi významné sídla v metropolitnej oblasti Greater New York.
Acer Inc.

Acer Incorporated je taiwanská spoločnosť, ktorá patrí medzi päť popredných dodávateľov osobných počítačov. Spoločnosť vznikla v roku 1976.
Acer sa zaoberá sa výrobou a vývojom osobných počítačov (notebooky, desktopy), serverov, systémov pre uloženie dát, monitorov, periférnych zariadení, digitálnych zariadení a televízorov s LCD obrazovkou. Ďalším sortimentom je riešenie v oblasti elektronického obchodovania pre podniky, pre štátne a vzdelávacie inštitúcie a pre domácich užívateľov. V roku 1998 vznikla pobočka spoločnosti Acer tiež na českom trhu so sídlom v Prahe. Niektoré výrobky spoločnosti získali rôzne ocenenia, napríklad notebook Acer TravelMate 3000 získal jedno z celosvetovo najvyhľadávanejších ocenení za design, cenu Red Dot, ktorá sa udeľuje za kvalitný design a úroveň inovácie. Monitor Acer LCD AL2032 W získal ocenenie za design iF Design Award 2005.
V súčasnosti je Acer tretím najväčším dodávateľom PC (desktopov) a druhým najväčším dodávateľom notebookov. Firma zamestnáva viac ako 5000 ľudí po celom svete. Tržby v roku 2007 dosiahli 14,07 miliárd USD.
Accordion (GUI)

Accordion (v preklade harmonika) je prvok grafického užívateľského rozhrania (GUI – angl. Graphical User Interface), ktorý pozostáva z viacerých nad sebou usporiadaných sekcií. Každá sekcia sa dá rozbaliť (anglicky expand), alebo zbaliť (anglicky collapse), pričom rozbalenie jednej sekcie spôsobí zbalenie tej, ktorá bola rozbalená predtým.
Accordion sa používa aj pri návrhu web stránok.
Niccolò Antonio Zingarelli

Niccolò Antonio Zingarelli (* 4. apríl 1752, Neapol, Taliansko – † 5. máj 1837, Torre del Greco) bol taliansky hudobný, prevažne operný, skladateľ.
Život.
Zingarelli študoval v Neapole na konzervatóriu "Santa Maria di Lo"reto. Jeho učiteľom bol okrem iného Fedele Fenaroli. Svoju prvú operu "„I quattro pazzi“" skomponoval už ako šestnásťročný, uvedená bola v roku 1768 ako školské predstavenie. Prvou verejne uvedenou bola opera „"Montezuma"“, ktorú uviedlo v roku 1781 divadlo San Carlo v Neapole.
Po štúdiách odišiel do Paríža, kde uviedol operu „"Antigona"“ (1790). V revolučnej dobe utiekol späť do Talianska a stal sa kapelníkom milánskeho dómu. Tu zotrval až do roku 1794. V tomto roku obdržal miesto kapelníka "(maestro di cappella)" v chráme Santa Casa v Lorete. V roku 1804 vystriedal Pietra Guglielmiho vo funkcii zbormajstra Sixtínskej kaplnke vo Vatikáne.
V tejto funkcii, ako nadšený vlastenec, odmietol dirigovať Te Deum na počesť narodenia Napoleonovho syna Napoleona II.. Za tento čin ho zatkli a deportovali do Paríža. Napoleon sám však bol milovníkom Zingarelliho hudby, okamžite mu udelil milosť a udelil mu štátny dôchodok.
V roku 1813 sa stal riaditeľom konzervatória v Neapole a o tri roky neskôr sa stal zbormajstrom neapolskej katedrály po Giovannim Paisiellim. V týchto funkciách už zostal až do smrti v roku 1837. Medzi jeho žiakov z tohto obdobia patrili slávne mená ako Vincenzo Bellini, Michael Costa, alebo Saverio Mercadante.
Dielo.
Skomponoval cez 40 opier. Zingarelliho najslávnejšími operami sa stali „"Giulietta e Romeo"“ (1796) a predposledné dielo „"Berenice"“ (1811).
Jednak s ohľadom na zamestnania, ktoré zastával, ale tiež preto, že bol hlboko veriaci človek, je veľmi rozsiahle aj Zingarelliho chrámové dielo (omše, oratória, kantáty, moteta). Len pre chrám v Lorete skomponoval 541 diel a z toho 28 omší. Ešte mesiac pred smrťou vo veku 85 rokov, skomponoval rozsiahle oratórium "„Útek do Egypta“" a requiem pre samého seba.
Silica

Silica môže byť:
Acer

Acer môže byť:
ACER môže byť:
Mukel (Harry Potter)

Mukel je v knihe J. K. Rowlingovej s názvom Harry Potter pomenovanie človeka, ktorý nemá čarodejnícky pôvod a nemá vrodené čarodejné schopnosti. Pomenúval bežných ľudí, ktorí buď vôbec nevedeli o existencii čarodejníkov, alebo s nimi normálne spolunažívali či žili so strachom pred nimi. Najvýznamnejšími muklami v sérii o Harrym Potterovi boli Dursleyovci, pestúni Harryho Pottera. 
Čarodejníci používajú maskovanie a mágiu na to, aby svoju existenciu a prítomnosť pred muklami utajili. Pokiaľ predsa len došlo k nejakému odhaleniu, čarodejníci odstránili následky a muklom magicky upravili pamäť.
Aj v rodine muklov bolo možné narodenie dieťaťa s magickými schopnosťami. Príkladom je jedna z ústredných postáv knižnej série, Hermiona Grangerová. Časť čarodejníkov však čarodejníkmi z muklovských rodín pohŕdala a hanlivo ich nazývali "humusáci".
Norwalk

Norwalk je mesto v okrese Fairfield County v americkom štáte Connecticut. Má rozlohu a žije tu 84 437 obyvateľov (2006), čím je to šieste najľudnatejšie mesto v Connecticute. 
Je súčasťou metropolitnej oblasti Greater New York.
Danbury (Connecticut)

Danbury je mesto v okrese Fairfield County v americkom štáte Connecticut. Má rozlohu 114,7 km² a žije tu 78 736 obyvateľov (2005), v mikropolitnej oblasti žije 163-tisíc ľudí a samotné mesto je súčasťou metropolitnej oblasti Greater New York.
Stratford

Stratford môže byť:
Stratford (Connecticut)

Stratford je mesto v americkom štáte Connecticut v okrese Fairfield County. Založili ho puritáni v roku 1639.
Má rozlohu a žije tu takmer 50-tisíc obyvateľov (2005). Je súčasťou metropolitnej oblasti Greater New York.
Caburgua-Huelemolle

Caburgua-Huelemolle je menší vulkanický komplex, pozostávajúci z niekoľkých troskových kužeľov prevažne bazaltového zloženia. Nachádza sa v centrálnej časti Čile, približne 20 km východne od jazera Villarrica. Podľa stratigrafických záznamov je odhadovaný vek poslednej erupcie medzi 6 000 až 8 000 rokmi.
Villarrica (sopka)

Villarrica je aktívna sopka, nachádzajúca sa v čilskom regióne Araucanía, neďaleko mesta a jazera s rovnakým menom. Je to jeden z najaktívnejších stratovulkánov v tejto časti Ánd. Len od 16. storočia bolo zaznamenaných viac ako 40 erupcií, viaceré plínijského typu.
Sopka leží na staršej, neskoropleistocénnej kaldere s priemerom približne . Ďalšia, široká kaldera, ktorá vznikla približne pred 3 500 rokmi, leží vo vnútri väčšej kaldery (presnejšie pri jej severozápadnom okraji). Villarrica je tvorená bazaltami a andezitmi a jej svahy sú posiate rôznymi troskovými kužeľmi. Vrchol je pokrytý trvalým ľadom, čo rapídne zväčšuje výskyt lahárov a bahnotokov, ničiacich mestečká a dediny na svahoch sopky.
Jaoi

Jaoi (; ) je pôvodne japonský termín, ktorý označuje mužský homosexuálny sex, ktorý je zobrazovaný v rôznych japonských anime, mangách a hrách. Vo všeobecnosti obsahuje priame zobrazenie sexuálnych vzťahov, čím sa líši od šónen-ai. V súčasnosti vydávajú diela v žánri jaoi aj v USA a v Indonézii.
Anime/manga Jaoi.
Jaoi je druh mangy alebo žáner anime, ktorý sa zaoberá sexuálnym vzťahom medzi mladými mužmi. Jaoi môže znamenať aj „bez pointy, bez zmyslu, bez deja...“ Dej nebýva nijak dôležitý, hlavný je ich sexuálny život.
Charakteristickým prvkom na rozlíšenie „shonen-ai" šónen-ai (shonen-chlapec, chlapčenské; ai-láska) od „Jaoi“ je teda romantizovaný, ale nie sexuálny vzťah medzi mužmi, zato sa venuje skôr tej druhej stránke rozoberajúce ich city a náklonnosť. Hlavní hrdinovia tohoto žánru často po sebe túžia ale môže dôjsť maximálne k bozku. Predchodcom žánrov bolo "tanbi". Šónen-ai a Jaoi sú populárne hlavne v Japonsku, a to predovšetkým medzi dievčenskou populáciou a medzi ženami v domácnosti. V USA a v Európe sú hlavnou cieľovou skupinou predovšetkým ženy vo veku 18-24 rokov a homosexuálni muži.
Ako aj v jaoi tak aj v šónen-ai dochádza k jednotlivým rozdeleniam hlavných postáv na uke (ukera) čo sa používa aj pri súbojoch s katanou a dá sa to preložiť ako úder smerom dole, ináč aj ako len dole. Postava, ktorá je v homosexuálnom vzťahu označená ako uke je tá podriadená, nevyvoláva skoro žiadnu iniciatívu a plní skôr ženskú funkciu. Jeho opak je seme (semera) čo sa používa ako zdvihnutie alebo slovo hore. Seme je vo vzťahu ten nadradený, vyvoláva hlavnú iniciatívu a je mužnejší.
Quetrupillán

Quetrupillán je v súčasnosti neaktívny stratovulkán, nachádzajúci sa v Čile, približne v strede spojnice stratovulkánov Villarrica a Lanín. Na rozdiel od vyššie uvedených sopiek je zloženie láv Quetrupillán viac kyslé (obsahuje vyšší podiel SiO2). Sopka je vybudovaná na staršej kaldere s rozmermi 7 × 10 km. Vrchol sopky je trvalo zaľadnený. Jediná erupcia v historickom čase sda odohrala v roku 1872.
Puerto San Julián

Puerto San Julián je prirodzený prístav v argentínskej provincii Santa Cruz v Patagónii. Leží na pobreží Atlantického oceánu, medzi prístavmi Puerto Deseado na severe a Puerto Santa Cruz na juhu. Puerto San Julián je hlavné mesto departmentu Magallanes. Pri sčítaní ľudu v roku 2010 malo mesto 7 894 obyvateľov. Mesto bolo založené v roku 1901. V dobe plachetníc tvorilo kotvisko, ktoré sa nachádzalo 180 kilometrov južne od Puerto Deseado. Toto využívali lode pri cestách k Mysu Horn. Počas vojny o Falklandy bolo mesto využívané argentínskym letectvom na letecké útoky.
Falls Church

Falls Church je mesto v americkom štáte Virgínia. Podľa údajov z roku 2000 je počet obyvateľov 10 377. Dejiny tohto mesta sa začínajú v roku 1667, kedy sa sem presídlili pôvodní obyvatelia Ameriky.
Alexandria (Virgínia)

Alexandria je mesto v americkom štáte Virgínia. Podľa údajov z roku 2000 je počet obyvateľov 128 284. Nachádza sa na severe Virgínie, okolo 9,6 km od Washingtonu D.C.. 
Historické centrum Alexandrie je známe ako "Old Town" (slovensky: Staré Mesto). Je to hlavným miestom pre turistov a pre nočný život.
Bedford (Virgínia)

Bedford je mesto v americkom štáte Virgínia. V Bedforde sa nachádza Národný Memoriál Dňa D.
Demografické údaje.
Podľa cenzu z roku 2000 je počet obyvateľov 6 299. Hustota obyvateľstva je 353 obyv./km².
Springfield (Ohio)

Springfield je mesto v americkom štáte Ohio. Preteká ním rieka Mad River. Springfield sa nachádza 45 míľ západne od Columbusu a 25 míľ severovýchodne od Daytonu. Má cca 60 000 obyvateľov.
V roku 2004 získalo mesto All-America City Award.
Thomas Jefferson High School

Thomas Jefferson High School je názov pre viacero škôl v Spojených štátoch, pomenovaných podľa 3. prezidenta USA Thomasa Jeffersona:
Huanquihue

Huanquihue je skupina bazaltových troskových kužeľov, nachádzajúcich sa neďaleko argentínsko čilskej hranice, na juhu argentínskej provincie Neuquén. Komplex je tvorený reťazou stratovulkánov a troskových kužeľov, zoradených v severovýchodno-juhozápadnej reťazi. Komplex bol aktívny ešte v nedávnej dobe, datovanie lávových prúdov prinieslo hodnoty 1750 ± 100 rokov, čo dokladajú aj ústne prenášané správy miestnych obyvateľov.
Bhagavadgíta

Bhagavadgíta alebo Bhagavadgítá (skt. भगवद् गीता - bhagavad gíta/iný prepis: bhagavad gítá; doslova: „Pieseň Vznešeného“) alebo Bhagavad gíta/Bhagavad gítá je jedna z najvýznamnejších posvätných kníh hinduizmu. Niekedy býva dokonca označovaná za „Bibliu hinduizmu“, pretože ju ako autoritu prijímajú všetky hlavné filozofické tradície (daršany). Obyčajne sa chápe ako samostatná kniha, ale je vlastne súčasťou rozsiahleho staroindického eposu Mahábhárata (konkrétne kapitoly 25-42 knihy Bhíšmaparvan). Je rozdelená na 18 spevov a dohromady má 700 veršov. Jej význam vo vývoji indického myslenia je vskutku veľký.
História textu.
Čas vzniku nie je ľahké zistiť. Samotná Mahábhárata vznikala postupným pridávaním a rozširovaním počas cca. 800 rokov od 4. stor. pred Kr. až do 4. stor. po Kr. Bhagavadgíta bola pravdepodobne dokončená asi v 2. stor. po Kr. Je ale takmer isté, že vznikala až niekoľko storočí. Podľa tradície však je Bhagavadgíta neoddeliteľnou súčasťou Mahábháraty spísanej pred začiatkom kalijugy.
Obsah.
Obsahom Bhagavadgíty je rozprava medzi Krišnom a Ardžunom (jedným z Pánduovcov, pozri obsah Mahábharáty). Ardžuna sa pýta otázky, ako napríklad: „Čo vlastne nutká človeka k tomu, aby páchal hriech?“ – Krišna odpovedá: „Je to túžba, je to hnev splodený povahou, ktorá sa domáha moci...“ Po hlbokej filozofickej rozprave sa dej Bhagavadgíty blíži k boju. Krišna odmieta Ardžunove pochybnosti, že je to len zbytočné krviprelievanie. Po ťažkých bojoch napokon vyhráva spravodlivosť a Kuruovci sú porazení.
Mocho-Choshuenco

Mocho-Choshuenco je v súčasnosti neaktívny stratovulkanický komplex, tvorený dvoma centrami ("El Mocho" –  a "Choshuenco" – ), nachádzajúci sa v centrálnej časti Čile, v regióne Los Lagos. Komplex leží na staršej kaldere s priemerom , jeho stavba je tvorená prevažne andezitmi a dacitmi. Na juhozápadných, resp. severovýchodných svahoch sa nachádzajú početné bazaltové troskové kužele a parazitické krátery. V minulosti aktívne centrum El Mocho je pôvodcom dvoch erupcií v roku 1864 a 1937.
Vista

Vista (z = vidieť → ) môže byť:
Carrán-Los Venados

Carrán-Los Venados je vulkanický komplex, nachádzajúci sa v čilskom regióne Los Lagos, juhovýchodne od jazera Ranco. Komplex je tvorený viacerými troskovými kužeľmi, maarmi a menším stratovulkánom. V 20. storočí boli zaznamenané tri stredne veľké explozívne erupcie komplexu (1907 – maar Riñinahue, 1955 – maar Carrán a 1979 – Mirador).
Veľký jarok (prítok Turca)

Veľký jarok je potok v dolnom Turci, v severozápadnej časti okresu Martin. Je to ľavostranný prítok Turca, meria 5,5 km a je tokom IV. rádu.
Prameň.
Pramení v Malej Fatre, v podcelku Lúčanská Fatra, na východnom svahu Kalužnej (1 160,8 m n. m.) v nadmorskej výške približne 660 m n. m.
Opis toku.
Preteká územím mesta Martin. Od prameňa tečie najprv na východ, potom na krátkom úseku na východojuhovýchod a sprava priberá krátky prítok z východného svahu Kalužnej. Následne podteká cestu spájajúcu Podstráne a Kolóniu Hviezda a tečie východným smerom cez Záturčiansku dolinu. Na dolnom toku vteká do Turčianskej kotliny, tečie juhovýchodným smerom, sprava priberá prítok prameniaci severovýchodne od kóty 558,2 m a zľava prítok (410,0 m n. m.) vznikajúci juhojuhovýchodne od kóty 462,6 m. Napokon sa stáča znovu východným smerom, preteká južným okrajom sídliska Záturčie a v jeho blízkosti sa v nadmorskej výške cca 384 m n. m. vlieva do Turca.
Medokýš

Medokýš môže byť:
Medokýš (prítok Silavy)

Medokýš je potok v dolnom Turci, v centrálnej časti okresu Martin. Je to ľavostranný prítok Silavy, meria 3,1 km a je tokom V. rádu.
Pramení v Turčianskej kotline, v podcelku Mošovská pahorkatina, v oblasti Jahodníckych hájov na severozápadnom svahu Kopanice (472,3 m n. m.), v nadmorskej výške približne 427 m n. m. Tečie územím mesta Martin. Od prameňa tečie smerom na sever, na ľavom brehu obteká rovnomenný minerálny prameň a z východu obteká sídlisko Ľadoveň. Ďalej tečie na krátkom úseku v podzemí a v blízkosti Národného cintorína sa stáča smerom na západoseverozápad. Napokon tečie opäť v podzemí okrajom intravilánu mesta, súbežne s ulicami Šoltésovej a Holubyho a západne od budovy Matice slovenskej ústi v nadmorskej výške cca 398 m n. m. do Silavy.
Horná dutá žila

Horná dutá žila (), je žila dlhá asi 6-7 cm, ktorá odvádza žilovú krv z oblasti hlavy, krku, stien hrudníka a čiastočne aj z prednej steny brušnej. Vzniká sútokom pravej a ľavej ramenohlavovej žily za rukoväťou mostíka. Do hornej dutej žily privádza žilovú krv z hrudníkovej steny nepárna žila ().
Cordón Caulle

Cordón Caulle je skupina postkalderových sopečných trhlín, sústredených pozdĺž dlhej a 2, širokej riftovej zóny v Čile, tiahnucej sa od pleistocénnej kaldery "Cordilerra Nevada" až k stratovulkánu Puyehue. Zóna spolu s kalderou je jediným miestom väčšej akumulácie ryolitových hornín a vulkanoklastík v južných Andách. Taktiež je to najväčšia geotermálna oblasť južnej časti Čile (rozloha 6 × ).
Napriek relatívnej blízkosti stratovulkánu Puyehue nie je zóna Cordón Caule geneticky zviazaná s vulkanizmom spomínaného stratovulkánu, ale predstavuje samostatné centrum s odlišnými tektonickými podmienkami a vlastnosťami magmy.
Počas 19. a 20. storočia bola zóna miestom viacerých erupcií ryolitových láv (bez bližšej lokalizácie). V rokoch 1921 – 1922 sa odohrala väčšia explózia, významná je aj erupcia v máji roku 1960, ktorá nasledovala po veľkom čilskom zemetrasení.
Puyehue

Puyehue môže byť:
Giovanni Legrenzi

Giovanni Legrenzi (* pokrstený 12. august 1626, Clusone – † 27. máj 1690, Benátky) bol taliansky organista a hudobný skladateľ barokového obdobia.
Život.
Narodil sa v Clusone neďaleko Bergama v Lombardii. V rokoch 1645 až 1656 pôsobil ako organista v chráme Santa Maria Maggiore v Bergame. Roku 1656 odišiel do Ferrary, kde sa stal majstrom kapelníkom ("maestro di cappella") v Akadémii svätého Ducha (Accademia dello Spirito Santo) a zotrval tam do roku 1665. 
O jeho živote v nasledujúcich piatich rokoch sa nič podstatné nevie. Uchádzal sa o zamestnanie v mnohých európskych mestách, ale nikde sa natrvalo neuchytil. V roku 1670 sa stal zbormajstrom v sirotinci "Ospedale dei Derelitti". Vo vtedajšom zmysle slova šlo o zariadenie medzi internátnou školou a konzervatóriom. Okrem sirôt a opustených detí sa tam na náklady mesta vychovávali aj nadané deti z riadnych rodín. Okrem toho bol od roku 1671 kapelníkom v kostole "Congregazione dei Filippini". O desať rokov neskôr vystriedal Antonia Sartoria vo funkcii zástupcu kapelníka chrámu sv. Marka v Benátkach, aby sa v roku 1685 stal v tomto chráme kapelníkom.
Najplodnejšie obdobie jeho opernej tvorby je okolo roku 1681, kedy komponoval minimálne dve opery ročne. Keď sa stal v chráme sv. Marka hlavným kapelníkom, sústredil sa skôr na chrámovú hudbu. K povinnostiam vtedajšieho „"maestro di cappella"“ patrila aj starostlivosť o ďalšie hudobné vzdelanie členov súboru. Medzi jeho študentov v tom čase patrili napr. aj Francesco Gasparini, Antonio Lotti alebo Giovanni Varischino.
Význam.
Legrenzi bol aktívny vo väčšine žánrov barokovej hudby severného Talianska vrátane opery, vokálnej chrámovej hudby a inštrumentálnej hudby.
Legrenzovo dielo upadlo neprávom do zabudnutia. Zatienili ho mená jeho žiakov (Antonio Vivaldi, Antonio Caldara), ktorí doviedli do dokonalosti myšlienky Giovanniho Legrenza. Zaslúžil sa okrem iného o rozvoj sonátovej formy, ktorej dal pevný rád. Dbal na zreteľné kontrasty medzi jednotlivými vetami a predpisoval aj tempá jednotlivých častí, čo nebolo dovtedy zvykom. V jeho sonátach pre dva nástroje ("sonatas a due") a triových sonátach ("sonatas a tre") boli party jednotlivých nástrojov prakticky rovnocenné. Podobne jeho kantáty po formálnej stránke významne ovplyvnili dielo Alessandra Scarlattiho.
Ghostwriter

Ghostwriter je profesionálny spisovateľ platený za písanie, ktoré sa oficiálne pripíše inému autorovi. Ghostwriterov si často najímajú celebrity či politici na písanie autobiografií, článkov, kníh, textov piesní a pod.
Dolná dutá žila

Dolná dutá žila () je žila, ktorá odvádza žilovú krv z dolných končatín, z orgánov panvy a jej stien, zo stien brucha a párových orgánov dutiny brušnej. 
Vzniká sútokom spoločných bedrových žíl () vo výške L4, prebieha po pravom obvode tiel driekových stavcov napravo od brušnej aorty a po prestupe cez bránicu prerazí perikard a končí vústením do pravej predsiene srdca. Vo svojom priebehu dvakrát zhrubne, prvýkrát po vústení obličkových žíl (), ktoré vedú krv z obličiek a nadobličiek a druhýkrát tesne pod bránicou v priebehu cez pečeň po vústení pečeňových žíl (), ktoré odvádzajú žilovú krv z pečene.
Do dolnej dutej žily sa vlievajú aj párové driekové žily, ktoré zbierajú krv z brušnej steny, a sprevádzaju rovnomenné tepny brušnej aorty.
Puyehue (sopka)

Puyehue je neaktívny stratovulkán, nachádzajúci sa v čilskom regióne Los Lagos. Sopka leží na staršej, širokej kaldere, jej vrchol je ukončený menšou, širokou kalderou a na jej stavbe sa podieľa celá škála výlevných hornín – od bazaltov až po ryolity. V historickej dobe neboli zaznamenané žiadne erupcie, no dacitové lávové prúdy na západnom svahu sú relatívne mladé – holocénne. Erupcia v roku 1960 bola mylne pripísaná sopke Puyehue, no skutočným pôvodcom bola trhlinová zóna Cordón Caulle, nachádzajúca sa asi severozápadne.
Killing Joke

Killing Joke je anglická rocková skupina založená v roku 1979. Zakladajúci členovia - spevák Jeremy "Jaz" Coleman a gitarista Geordie Walker sú jedinými členami kapely, ktorí vystupujú dodnes.
Ich žáner sa dá klasifikovať ako post-punk, alebo New Wave neskorých 70. rokov. Ich vplyv sa prejavil v skupinách ako Nirvana, Ministry, Nine Inch Nails, Big Black, Prong, Metallica, Jane's Addiction, Soundgarden, Foo Fighters, Econoline Crush, Faith No More a Korn.
Dundee (Škótsko)

Dundee (v škótskej gaelčine: "Dùn Dèagh") je štvrté najväčšie mesto Škótska. Žije v ňom 143 090 obyvateľov. Spolu s priľahlými oblasťami ako Monifieth, Birkhill a Invergowrie má 170 000 obyvateľov. Leží na severnom brehu ústia rieky Tay do Severného mora. V minulosti bolo a aj dnes je strediskom vedy a výskumu, bola tu postavená napríklad expedičná loď Roberta Scotta.
Dejiny mesta začínajú piktským osídlením zo železnej doby. V stredoveku bolo miestom viacero dôležitých bitiek. Prudko začalo rásť počas priemyselnej revolúcie vďaka priemyslu spracovávajúcemu jutu. Vtedy bolo tiež známe zaváraninamy a žurnalistikou. Najviac obyvateľov, takmer 200 000 malo mesto v 70.rokoch 20. storočia.
Od začiatku 80. rokov sa rozvíja tiež biomedicínsky priemysel a priemysel nových technológií. Napríklad dundeeské spoločnosti podnikajúce v oblasti digitálneho zábavného priemyslu, ovládajú 10% britského trhu. V meste sídlia dve univerzity, Škótske tanečné divadlo ("Scottish Dance Theatre"), pravidelne tu účinkuje Kráľovský škótsky národný orchester.
Partnerské mestá.
Nasledovné mestá sú partnerské mestá Dundee:
Krist Novoselic

Krist Novoselic (*16. máj 1965, Compton, Kalifornia, USA) je americký hudobník, basgitarista, najznámejší vďaka účinkovaniu v skupine Nirvana. Má chorvátskych predkov. Po rozpade skupiny Nirvana založil kapelu Sweet 75 a neskôr Eyes Adrift. V rokoch 2006 – 2009 hral s punkovou kapelou Flipper, s ktorou nahral jeden štúdiový album.
Prince

Prince, vlastným menom Prince Rogers Nelson (* 7. jún 1958, Minneapolis, Minnesota, USA† 21. apríl 2016, Chanhassen) bol americký hudobník, spevák a herec. Jeho piesne majú rôzny hudobný štýl - hlavne R&amp;B, funk a soul.
Irssi

Irssi je konzolový klient vyvíjaný primárne pre linuxové systémy, no dnes ho možno spustiť aj na operačnosm systéme Windows alebo inom systéme. Je určený pre protokol IRC, možno si stiahnuť veľa tém a skriptov z jeho oficiálnej stránky. Primárne ho vytvoril Timo Sirainen v programovacom jazyku C.
Pre irrsi je dostupný aj SILC plugin.
Malý potok (prítok Pivovarského potoka)

Malý potok je potok v dolnom Turci, v západnej časti okresu Martin, tečie na katastrálnom území mesta Martin. Je to ľavostranný prítok Pivovarského potoka, meria 3 km a je tokom V. rádu.
Prameň.
Pramení v Malej Fatre, v podcelku Lúčanská Fatra, v časti Lúčanské Veterné hole, na východojuhovýchodnom svahu Krížavy (1 456,7 m n. m.) a pod Chatou na Martinských holiach, v nadmorskej výške približne 1 210 m n. m.
Opis toku.
Od prameňa tečie sprvu na východ, podteká cestu vedúcu na Martinské hole, zľava priberá krátky prítok zo západného svahu Kalužnej (1 160,8 m n. m.) a preteká Malou dolinou. Ďalej tečie juhovýchodným smerom, potom prechodne viac východojuhovýchodným smerom a tečie priamo popod sedačkovú lanovku na Martinské hole. Na dolnom toku už pokračuje juhovýchodným smerom geomorfologickou časťou Martinské predhorie, kde tečie južným okrajom chatovej osady Osikovo a potom cez rekreačnú osadu Podstráne, kde sa v nadmorskej výške cca 501 m n. m. vlieva do Pivovarského potoka.
Krásny potok

Krásny potok je potok v dolnom Turci, v západnej časti okresu Martin, preteká katastrálnym územím mesta Martin. Je to ľavostranný prítok Turca, meria 4,4 km a je tokom IV. rádu.
Prameň.
Pramení v Malej Fatre, v podcelku Lúčanská Fatra, v časti Martinské predhorie, juhojuhozápadne od rekreačnej osady Podstráne v nadmorskej výške približne 690 m n. m.
Opis toku.
Od prameňa tečie najprv na krátkom úseku na východ, potom prechodne na severovýchod a opäť na východ. Ďalej sa stáča na juhovýchod, vteká do Turčianskej kotliny, tu napája malú vodnú nádrž a na krátkom úseku tečie opäť východným smerom. Vzápätí sa stáča na juhovýchod, preteká priemyselnou zónou mesta, kde sa esovito stáča a z pravej strany priberá Zlámaný potok. Napokon tečie na krátkom úseku na východ a juhozápadne od železničnej stanice sa v nadmorskej výške cca 394 m n. m. vlieva do Turca.
Rick Allen (bubeník)

Richard John Cyril Allen (* 1. november 1961, Dronfield, Spojené kráľovstvo) je anglický bubeník skupiny Def Leppard. 31. decembra 1984 mal dopravnú nehodu, ktorá neskôr spôsobila amputáciu ľavej ruky. Aj napriek tomuto handicapu Allen zostal v skupine a pôsobí ako profesionálny bubeník dodnes.
Britský on-line hudobný magazín Gigwise zaradil Allena roku 2008 v rebríčku " 100 Greatest Drummers Of All Time" na siedme miesto.